النفح الشذی فی شرح جامع الترمذی

**النفح الشذی فی شرح جامع الترمذی** جامع ترمذی کی شرح میں لکھے گئے اہم ترین کتبِ حدیث میں سے ایک ہے۔ اس کو محمد بن محمد بن احمد بن عبد العزیز بن سید الناس نے تصنیف کیا۔ مؤرخین کے مطابق ابن سید الناس کے شاگرد صلاح الدین الصفدی نے ہی اپنے استاد کو اس کتاب کا نام رکھنے میں مشورہ دیا۔ پہلے مصنف اسے "العرف الشذی فی شرح الترمذی" نام دینا چاہتے تھے، تو شاگرد نے تجویز دی کہ اس کا نام "النفح الشذی فی شرح جامع الترمذی" رکھا جائے، تاکہ لفظ نفح اور شرح میں سجع کی رعایت ہو۔

مصنف یہ کتاب مکمل نہ کرسکے۔ حافظ ابن حجر عسقلانی نے الکمال ادفونی کے حوالے سے کہا:

اس کے باوجود یہ اس کی کمی نہ سمجھی گئی، بلکہ محمد شوکانی نے اسے حدیث اور دیگر علوم کے مباحث میں نہایت مفید قرار دیا اور شاگرد الصفدی نے اس کی تعریف میں کہا: ’’جمع فأوعی‘‘ یعنی ’’انھیں نے جمع بھی کیا اور خوب محفوظ بھی کیا۔‘‘ .
اس شرح کی تکمیل کے لیے بعد میں زین الدین عراقی نے قلم اٹھایا، مگر وہ بھی جامع الترمذی کے آخر تک نہیں پہنچ سکے۔ ابن حجر لکھتے ہیں کہ:
’’عراقی نے تکملہ کا بڑا حصہ تیار کیا، تقریباً مکمل یا قریبِ مکمل تھا۔ میں نے ان سے اس کا ایک جلد کے برابر حصہ لکھا اور اس کا اکثر حصہ ان سے پڑھا۔‘‘
## مؤلف کا نام و نسب
مصنف کا مکمل نام یہ ہے:
محمد بن محمد بن احمد بن عبد اللہ بن محمد بن یحییٰ بن محمد بن ابی القاسم بن محمد بن عبد اللہ بن عبد العزیز بن سید الناس
ربعی: نسب ربیعہ بن نزار کی طرف ہونے کی وجہ سے
یعمری: اصل قبیلہ ’’یعمر‘‘ (کنانہ کا ایک بطن) کی نسبت سے
اندلسی: اندلس کا ہونا
اشبیلی: اشبیلیہ سے تعلق

مصری / قاہری: بعد ازاں خاندان کے قاہرہ منتقل ہونے کی وجہ سے
لقب: فتح الدین
کنیت: ابو فتح
اور ابن سید الناس کہلانے سے شہرت پائی، اگرچہ یہی نسبت ان کے خاندان کے دیگر افراد کے لیے بھی استعمال ہوتی ہے۔.
### کتاب کی اہمیت اور مقام
یہ کتاب سنن ترمذی کی پہلی مفصل و وافی شرح شمار ہوتی ہے۔
ابن سید الناس سے قبل حسین بن مسعود بغوی (وفات: 516ھ) نے بھی جامع ترمذی کی شرح کا آغاز کیا تھا، لیکن وہ شرح معروف نہیں۔
سیوطی کے مطابق: جامع الترمذی کی پہلی کامل شرح قاضی ابو بکر بن العربی کی عارضة الأحوذی ہے، مگر زین الدین عراقی نے اسے ناکافی قرار دیا اور کہا:’’وليس المنهوم بتلك العارضة يغتذي‘‘
(جو بھوکا ہو، وہ اس ’’عارضہ‘‘ سے سیر نہیں ہوتا)
ابن سید الناس کے بعد سنن ترمذی کی متعدد شروحات آئیں، جیسے:، . 
* 1. شرح جامع ترمذی — ابو فرج عبد الرحمن بن احمد 
* 2. العرف شذی — سراج الدین بلقینی
* 3. شرح ترمذی — ابن حجر عسقلانی 
* 4. قوت مغتذی — جلال الدین سیوطی
* 5. شرح ابی طیب سندی 
* 6. تحفۃ الأحوذی — ابو العلاء محمد عبد الرحمن مبارکپوری

سنن الترمذی کی بعد کی تمام شروحات میں ابن سید الناس کے علمی مواد سے بھرپور استفادہ کیا گیا۔

### [[ابن سید الناس]] کا طریقۂ شرح
* ابتدا میں سنت کی اہمیت اور شرح لکھنے کا مقصد بیان کیا:
یعنی ان علمی نکات کو محفوظ کرنا جو انھیں اس موضوع سے متعلق ائمہ و علما سے حاصل ہوئے۔
* دو مقدمے لکھے:
پہلا: امام ترمذی کا تعارف، نسب، طلبِ علمِ حدیث اور مشائخ
دوسرا: جامع الترمذی کا تعارف، اس کی اہمیت اور اس پر ائمہ کی تحسین
پھر حدیثِ حسن اور حدیثِ غریب کی تعریف اور ترمذی کی اصطلاحات کی توضیح
* ابوابِ جامع الترمذی کی شرح:
پہلے باب کا متن نقل کرتے
پھر عنوان دیتے: کبھی ’’الکلام علیہ‘‘، کبھی ’’الکلام علیہ من وجوہ‘‘
پھر ضمنی نکات کی تفصیل:
اسناد کا جائزہ
تخریجِ احادیث (تین طریقوں سے)
* ترمذی کے قول "وفی الباب" میں مذکور احادیث کی تخریج
* دیگر کتب سے روایت کے مراجع کا ذکر
* وہ روایات جو باب سے متعلق ہوں مگر ترمذی نے نقل نہ کی ہوں
حدیث کی درجہ بندی: صحیح، ضعیف، اتصال و انقطاع وغیرہ
ألفاظِ حدیث کی لغوی و نحوی شرح. .
فقہی مسائل و حکمتیں
اصولِ فقہ و عقائد سے متعلق مباحث
اپنی علمی تحقیقات کا اضافہ
جیسے استنجا کے بعد استغفار کی علت میں پانچواں قول پیش کرنا .

### ممیّزاتِ النفح الشذی
ڈاکٹر احمد معید عبد الکریم نے اس شرح کی خصوصیات یوں مرتب کیں:
* ابن العربی کی نسبت زیادہ تفصیلی و وافی شرح
* احادیث کے تخریج اور درجات کی واضح تعیین
* مؤلف کے ذاتی علمی نکات اور تحقیقات کا محفوظ رہنا

## حوالہ جات

* سنن الترمذي

زمرہ:کتب اہل سنت
زمرہ:شروحات سنن ترمذی
زمرہ:باب حدیث/متعلقہ مضامین